Covid-19 Verklaring vir Toegang tot die Werkplek -Solidariteit Wêreld
Ek was in aanraking met iemand wat positief vir Covid-19 getoets is... Wat nou?
Solidariteit wil 'n veilige werksomgewing vir alle personeel skep, en personeel en hul gesinne wat deur Covid-19 geraak word, ondersteun.
Sedert Junie 2020 is die reëls rondom die inperking stadig maar seker verslap wat mense toelaat om nou stadig maar seker meer en meer rond te beweeg. Dít verhoog egter nou almal se risiko om aan die Covid-19-virus blootgestel te word.
Die aantal Covid-19-gevalle is besig om skerp toe te neem en personeel word versoek om juis nou ekstra versigtig te wees en die nodige veiligheidsmaatreëls streng toe te pas om hulleself van onnodige blootstelling te beskerm.
Indien dit onder jou aandag kom dat jy wel in aanraking was met iemand wat positief vir Covid-19 getoets het, moet jy asseblief die volgende doen:
Stap 1: Indien dit onder jou aandag kom dat jy in kontak was met iemand wat positief vir Covid-19 getoets het, moet jy dit binne 24 uur by Solidariteit aanmeld.
Stuur 'n e-pos aan rolanda@solidariteit.co.za en CC jou betrokke lynhoof.
Stap 2: 'n Verteenwoordiger van die PBO-afdeling sal jou kontak in dié verband om die agtergrond van die situasie te verstaan.
Stap 3: Voltooi die aanmeldingstemplaat wat jy vanaf die PBO-verteenwoordiger sal ontvang. Hierdie templaat het grootliks ten doel om te bepaal wat die kategorie van blootstelling was en die vlak van risiko wat daaraan gekoppel word.
Dit is belangrik dat ons weet met wie jy almal kontak gehad het in die voorafgaande 14 dae. Jy gaan dit moet aandui in terme van drie kriteria, nl.
Kontak binne die werksomgewing
Kontak tydens verrigting van werk (nie op kantoor nie, bv. by 'n maatskappy of die KVBA)
Kontak met ander tuis (inkopiesentrum, huishulp, familie)
Stap 4: Plaas jouself vir 7 dae in self-isolasie en monitor jouself vir enige simptome. Indien jy enige simptome begin toon, moet jy asseblief vir 'n toets gaan om te bevestig of jy wel positief is.
Indien jy geen simptome binne 7 dae toon nie, stel asseblief jou lynhoof en die betrokke PBO-verteenwoordiger in kennis. Jy kan nou terugkeer na die kantoor soos gereël met jou lynhoof.
Indien jy wel positief toets, moet jy dit binne 24 uur aanmeld by rolanda@solidariteit.co.za.
Verwys asseblief na die instruksie onder "Ek het positief vir Covid-19 getoets; wat nou?" vir verdere instruksies.
Wees gerus dat ons alle gevalle met die nodige sensitiwiteit hanteer.
Ek het positief getoets vir Covid-19 ... Wat nou?
As werkgewer verstaan Solidariteit dat dit bykans onvermydelik is dat 'n persentasie van ons personeel wel in die nabye toekoms positief gaan toets vir Covid-19.
Hoewel ons die nodige prosesse moet volg soos vereis word deur die departement van arbeid, is ons oorhoofse doel egter om 'n veilige werksomgewing vir ons personeel te skep en personeel en hul gesinne wat deur Covid-19 geraak word, te ondersteun.
Indien jy wel positief getoets het vir Covid-19, moet jy asseblief die volgende stappe volg. Wees gerus dat ons alle gevalle met sensitiwiteit hanteer.
Stap 1: Indien jy positief getoets het vir Covid-19, moet jy dit binne 24 uur by Solidariteit aanmeld.
Stap 2: 'n Verteenwoordiger van die PBO-afdeling sal dan met jou 'n gesprek skeduleer via Teams.
Stap 3: Tydens die Teams-gesprek gaan ons deur 'n aanmeldingstemplaat werk. Die gesprek gaan informeel wees en die doel is regtig net om die agtergrond oor die saak te kry en om te hoor of daar iets is waarmee ons jou kan ondersteun.
Biografiese inligting: Ons gaan begin deur al jou biografiese inligting te bevestig wat op KOMPAS vervat is (bv. identiteitsnommer, kontaknommer en straatadres).
Covid-19-toets: Ons gaan dan met jou gesels oor die positiewe uitslag van die toets wat jy ontvang het (bv. wanneer het jy laat toets, waar het jy laat toets, waar het jy na jou mening Covid-19 aangesteek en wat is jou simptome).
Geneesheer: Indien jy 'n spesifieke dokter het wat jou simptome monitor, moet jy asseblief ook sy of haar inligting (naam en kontaknommer) beskikbaar hou.
Self-isolasie: Ons wil graag wil weet hoe jy self-isolasie tuis toepas (bv. jy dra jou masker, behou 'n afstand van minstens 2 m tussen jou en enige gesinslede, gebruik dalk 'n aparte badkamer, ens.)
Stap 4: Dit is belangrik dat ons weet met wie jy almal kontak gehad het binne die 14 dae voor jou diagnose. Ons gaan dit ten opsigte van drie kriteria bespreek, nl.
Stap 5: Ons gaan 'n kort verklaring van jou vra. Die verklaring kan jy per e-pos stuur aan die PBO-verteenwoordiger wat jou gekontak het.
Onthou om jou e-pos te begin met: "Hiermee verklaar ek, (JOU NAAM EN VAN), identiteitsnommer (JOU ID NOMMER) dat…"
In jou verklaring moet jy asseblief die volgende vrae dek:
Wat was jou simptome en hoekom het jy jou laat toets?
Waar het jy vermoedelik Covid-19 opgedoen?
Wanneer het jy vir die toets gegaan?
Waar het jy die toets laat doen?
Wanneer het jy jou uitslag ontvang?
Wanneer het jy die werkgewer van die uitslag in kennis gestel?
Het jy enige PPE (masker/handreiniger) van jou werkgewer ontvang?
Het jy enige opleiding (bv. induksie) met betrekking tot Covid-19 en jou terugkeer werk toe van jou werkgewer ontvang?
Toe jy op kantoor was –
met watter personeel het jy kontak gehad en op watter wyse (bv. was julle saam in 'n vergadering of het julle mekaar net in die gang gesien)?
Met wie het jy kontak gehad buite die werkplek (bv. huishulp, Dischem en gade/kinders)?
Wie is die geneesheer wat toesig hou (indien van toepassing)?
Wat is die stappe wat jy volg vir self-isolasie tuis?
Stap 6: Heg asseblief jou toetsuitslae by jou verklaring aan. Indien jy dit nog nie ontvang het nie, stuur dit asseblief binne 72 uur aan die betrokke PBO-verteenwoordiger.
Stap 7: Jy kan 'n oproep van die departement van gesondheid verwag, maar dit is onafhanklik van die proses wat ons as werkgewer volg. Hulle moet self ook net die nodige inligting by jou kry.
Stap 8: Solidariteit sal sorg dat jou kantoor weer gesaniteer word alvorens jy terugkeer.
Wanneer mag ek terugkeer werk toe?
Die departement bepaal dat jy jouself vir 14 dae in self-isolasie moet plaas. Jy hoef nie meer 'n tweede toets te laat doen om te bevestig dat jy negatief is nie.
Let wel: Indien jy na 14 dae nog simptome toon, moet jy jou geneesheer kontak en jouself vir 'n verdere 7 dae in self-isolasie hou.
Mag ek siekverlof neem?
Baie mense wat positief toets vir Covid-19 se simptome is gering en hulle kan aangaan met hulle normale dagtake. Indien jou simptome wel van so 'n aard is dat jy nie kan werk nie, mag jy jou geneesheer kontak en 'n voorskrif en siektesertifikaat ky.. Jy kan dan jou gewone siekverlof hiervoor aanwend.
Die volgende individue dien in die Covid-19-komitee en vertolk die volgende rolle:
Dawid Durie: Nakomingsbeampte
Jaco de Lange: Skoonmaak van kantore
Rolanda du Toit: Aanmelding van positiewe gevalle
Rudi Greyson: Beroepsgesondheid en -veiligheid
Hanlie Janse van Vuuren: Beroepsgesondheid en -veiligheid
Johan Böning: Beroepsgesondheid en -veiligheid
Verklaring Vir Toegang
Neem kennis dat Solidariteit die reg van toegang voorbehou.Toegang is onderworpe aan die voltooiing van hierdie dokument.
Sleutel jou selfoon nommer sonder die eerste 0 in
Was u binne die afgelope 14 dae in kontak met iemand wat gediagnoseer is met COVID-19? *
Ly u tans aan een van die volgende simptome – Indien jy koors of twee of meer van die ander simptome ervaar, moet jy nie kantoor toe kom nie en dadelik jou lynbestuurder kontak. *
Indien jy "Ja" geantwoord het op die vorige vraag; watter een van die simptome?
Enige ander siekte simptoom?
VERKLARING: Ek verklaar dat die inligting hierin geopenbaar, na die beste van my wete, korrek is. Ek onderneem om Solidariteit binne 24-uur in kennis te stel indien ek gediagnoseer sou word met COVID-19, vir doeleindes van kontak opsporing. *
Wat ek die meeste van my kinderjare onthou is dat ek van kleins af skool-skool gespeel het. Juffrou-wees het soos bloed deur my are gevloei. Ek is nou 'n mamma van vier kinders en 'n graad-R juffrou by Laerskool Tzaneen. In 2005 het ek my eerste graad as 'n hoërskoolonderwyseres in Natuurwetenskappe voltooi, maar later het ek my groot liefde vir grondslagfase ontdek, en my kwalifikasie daarin verwerf. My pa het altyd gesê 'n plek van 'n onderwyser is in die hart van 'n kind en dit het ek met hierdie klein lyfies ontdek. Hulle vra so min en gee so baie. Ek wil daai juffrou wees wat leerders vir altyd sal onthou, en wat vir hulle kinders eendag sal vertel van die juffrou wat 'n plek in hulle harte het. Behalwe dat ek lewe vir my klas is my ander passie om my mede-personeel opgewonde te maak oor die onderwys. Ek probeer deur my posisie as graadhoof hulle te lei om altyd nuwe dinge te probeer, om nooit op te gee nie en altyd die beste te wees wat jy kan. My visie vir myself is om 'n spesialis te w